****

**KONKURSO SĄLYGOS**

**Verslo valdymo sistemos ir turizmo skaitmenizavimo paslaugų pirkimas**

**TURINYS**

[**1.** **BENDROSIOS NUOSTATOS** 2](#_Toc297898747)

[**2.** **PIRKIMO OBJEKTAS** 2](#_Toc297898748)

[**3.** **TIEKĖJŲ KVALIFIKACIJOS REIKALAVIMAI** 2](#_Toc297898749)

[**4.** **PASIŪLYMŲ RENGIMAS, PATEIKIMAS, KEITIMAS** 3](#_Toc297898750)

[**5.** **KONKURSO SĄLYGŲ PAAIŠKINIMAS IR PATIKSLINIMAS** 4](#_Toc297898751)

[**6.** **PASIŪLYMŲ NAGRINĖJIMAS IR VERTINIMAS** 4](#_Toc297898752)

[**7.** **PASIŪLYMŲ ATMETIMO PRIEŽASTYS** 5](#_Toc297898753)

[**8.** **Derybos** 5](#_Toc297898754)

[**9.** **SPRENDIMAS DĖL LAIMĖTOJO NUSTATYMO** 6](#_Toc297898755)

[**10.** **PIRKIMO SUTARTIES SĄLYGOS** 6](#_Toc297898756)

[**11.** **Baigiamosios nuostatos** 7](#_Toc297898757)

[**12.** **Priedai** 7](#_Toc297898758)

1. **BENDROSIOS NUOSTATOS**
   1. UAB „Frogdom“ (toliau vadinama – Pirkėjas) įgyvendindama projektą „UAB Frogdom konkurencingų kultūros produktų diegimas“ (Nr. 13.1.1-LVPA-K-310-01-0193), bendrai finansuojamą Europos Sąjungos struktūrinių fondų ir Lietuvos Respublikos lėšomis, numato įsigyti: **verslo valdymo sistemos ir turizmo skaitmenizavimo paslaugas** (toliau – Paslaugos).
   2. Vartojamos pagrindinės sąvokos, apibrėžtos **Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316** (toliau – Taisyklės).
   3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkurso sąlygomis (toliau – konkurso sąlygos).
   4. Skelbimas apie pirkimą paskelbtas Europos Sąjungos fondų investicijų svetainėje [www.esinvesticijos.lt](http://www.esinvesticijos.lt), 2023-03-13.
   5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
   6. Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti Taisyklių 461.1 punkte nustatyta tvarka.
   7. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: direktorius Artūras Kuzmenka, tel.: 8 614 11181, el. paštas: [arturas@frogdom.com](mailto:arturas@frogdom.com) .

## 

1. **PIRKIMO OBJEKTAS**
   1. Perkamos paslaugos turi atitikti techninius reikalavimus, nurodytus pridedamoje techninėje specifikacijoje.
   2. Jei techninėje specifikacijoje apibūdinant pirkimo objektą nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, laikyti, kad priimtini ir savo savybėmis lygiaverčiai objektai.
   3. Šis pirkimas į dalis neskirstomas, todėl pasiūlymas turi būti pateiktas visam nurodytam paslaugų kiekiui.
   4. Paslaugos turi būti pradėtos teikti ne vėliau kaip per 14 kalendorinių dienų nuo pirkimo sutarties pasirašymo dienos.
   5. Paslaugos turi būti pilnai suteiktos ne vėliau kaip iki 2023 m. gegužės 31 d.
2. **TIEKĖJŲ KVALIFIKACIJOS REIKALAVIMAI**

3.1. Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:

* + 1. Bendrieji tiekėjų kvalifikacijos reikalavimai

| **Eil. Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
| 3.1.1.1. | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus. | Tiekėjo, neatitinkančio šio reikalavimo, pasiūlymas atmetamas | Pateikiamas Tiekėjo raštiškas patvirtinimas – deklaracija (Konkurso sąlygų Priedas Nr. 3 Minimalių kvalifikacijos reikalavimų atitikties deklaracija), kad jis atitinka šiame punkte nurodytą kvalifikacijos reikalavimą. |

*\* Pastaba:*

*1) dokumentų kopijos yra tvirtinamos tiekėjo ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą (vardo raidę), pavardę, datą ir antspaudą (jei turi).*

3.2*.* Jei bendrą pasiūlymą pateikia ūkio subjektų grupė, šių konkurso sąlygų 3.1.1.1 p. nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai.

3.3. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią pirkėjas gali įrodyti bet kokiomis teisėtomis priemonėmis.

3.4. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti, sudaryti sutartį).

1. **PASIŪLYMŲ RENGIMAS, PATEIKIMAS, KEITIMAS**
   1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
   2. Pasiūlymas turi būti pateikiamas raštu, pasirašytas tiekėjo arba jo įgalioto asmens ir siunčiamas el. paštu [arturas@frogdom.com](mailto:arturas@frogdom.com) .
   3. Tiekėjo pasiūlymas bei kita korespondencija pateikiama lietuvių ir (arba) anglų kalba.
   4. Tiekėjas kainos pasiūlymą privalo pateikti pagal konkurso sąlygų 2 priede pateiktą formą. Pasiūlymas teikiamas el. paštu [arturas@frogdom.com](mailto:arturas@frogdom.com) .
   5. Pasiūlymą sudaro tiekėjo raštu pateiktų dokumentų visuma ir konkurso sąlygose nurodytus minimalius kvalifikacijos reikalavimus pagrindžiantys dokumentai:
      1. užpildyta pasiūlymo forma, parengta pagal šių pirkimo konkurso sąlygų 2 priedą;
      2. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
      3. kita konkurso sąlygose prašoma informacija ir (ar) dokumentai.
   6. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
   7. Tiekėjas, pateikdamas pasiūlymą, turi siūlyti visą nurodytą paslaugų kiekį.
   8. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
   9. Pasiūlymas turi būti pateiktas **iki 2023 m. kovo 20 d. 17:00 val.** (Lietuvos Respublikos laiku) atsiuntus jį elektroniniu paštu. Tiekėjo prašymu Pirkėjas nedelsdamas pateikia rašytinį patvirtinimą, kad tiekėjo pasiūlymas yra gautas, ir nurodo gavimo dieną, valandą ir minutę.
   10. Pirkėjas neatsako už el. pašto sutrikimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai.
   11. Pasiūlymuose nurodoma paslaugųkaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 1 priede. Apskaičiuojant kainą, turi būti atsižvelgta į visą šių konkurso sąlygų 1 priede nurodytą paslaugų kiekį, kainos sudėtines dalis, į techninės specifikacijos reikalavimus ir pan. Į paslaugų kainą turi būti įskaityti visi mokesčiai ir visos tiekėjo išlaidos susijusios su paslaugų teikimu, kaip nurodyta specifikacijoje.
   12. Pasiūlymas turi galioti ne trumpiau nei 90 dienų nuo jo pateikimo datos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
   13. Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
   14. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai Europos Sąjungos fondų investicijų svetainėje [www.esinvesticijos.lt](http://www.esinvesticijos.lt).
   15. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.

1. **KONKURSO SĄLYGŲ PAAIŠKINIMAS IR PATIKSLINIMAS**
   1. Pirkėjas atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, bei paskelbia apie tai Europos Sąjungos struktūrinės paramos svetainėje www.esinvesticijos.lt.
   2. Nesibaigus pasiūlymų pateikimo terminui, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
   3. Jei paskelbus kvietimą dalyvauti pirkime yra keičiama pasiūlymams parengti reikalinga informacija, taip pat kai Tiekėjams teikiami dokumentų paaiškinimai (patikslinimai) (pavyzdžiui, keičiami ir (ar) tikslinami kvalifikacijos reikalavimai), Pirkėjas Taisyklių 458 punkte nustatyta tvarka paskelbia pakeistą kvietimą dalyvauti pirkime.
   4. Pirkėjas nerengs susitikimų su tiekėjais dėl pirkimo dokumentų paaiškinimų.
   5. Bet kokia informacija, konkurso sąlygų paaiškinimai, pranešimai ar kitas pirkėjo ir tiekėjo susirašinėjimas yra vykdomas šiame punkte nurodytu adresu paštu, elektroniniu paštu, faksu. Tiesioginį ryšį su tiekėjais įgalioti palaikyti: direktorius Artūras Kuzmenka, tel.: 8 614 11181, el. paštas: [arturas@frogdom.com](mailto:arturas@frogdom.com) .
2. **PASIŪLYMŲ NAGRINĖJIMAS IR VERTINIMAS**
   1. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.
   2. Komisija nagrinėja ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus:
      1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;
      2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
      3. ar nebuvo pasiūlytos neįprastai mažos kainos.
   3. Iškilus klausimams dėl pasiūlymų turinio ir Komisijai raštu paprašius šiuos duomenis paaiškinti arba patikslinti, tiekėjai privalo per Komisijos nurodytą protingą terminą, kuris negali būti trumpesnis nei 3 darbo dienos, pateikti raštu papildomus paaiškinimus nekeisdami pasiūlymo esmės.
   4. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą protingą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
   5. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo raštu paprašyti per Komisijos nurodytą protingą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
   6. Pasiūlymuose nurodytos kainos bus vertinamos eurais be PVM.
   7. Pirkėjo neatmesti pasiūlymai vertinami pagal mažiausios kainos kriterijų.
   8. Susipažinimo su elektroniniu paštu pateiktais pasiūlymais procedūra vyks **2023 m. kovo 21 d. 10:00 val.** (Lietuvos Respublikos laiku), dalyviams nedalyvaujant.
   9. Pirkėjas užtikrina, kad pateiktuose pasiūlymuose pateiktos kainos nebus sužinotos anksčiau nei pasiūlymų pateikimo terminas, nurodytas Konkurso sąlygų 6.8 punkte.
   10. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją, Komisija prašo tiekėją šiuos duomenis papildyti arba paaiškinti per protingą terminą, kuris negali būti trumpesnis nei 3 darbo dienos. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka pirkėjo keliamus reikalavimus.
3. **PASIŪLYMŲ ATMETIMO PRIEŽASTYS**
   1. Komisija atmeta pasiūlymą, jeigu:
      1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
      2. pasiūlymas (jei vykdomos derybos – galutinis pasiūlymas) neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino arba nepatikslino savo pasiūlymo;
      3. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
      4. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
      5. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
      6. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, perkančiajai organizacijai nepriimtina pasiūlymo kaina;
      7. tiekėjas neatitiko minimalių kvalifikacijos reikalavimų, jei jie buvo taikomi;
      8. tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų.
   2. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.
4. **Derybos**
   1. Jei Pirkėjo netenkina pateikti pasiūlymai, Komisijos sprendimu visi šiose konkurso sąlygose nustatytus minimalius reikalavimus atitinkantys tiekėjai gali būti kviečiami deryboms.
   2. Derybos yra vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
   3. Derybos gali būti vykdomos dėl visų perkamų paslaugų charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus. Nesiderama dėl minimalių reikalavimų, taikomų pirkimo objektui, tiekėjų kvalifikacijai, tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų.
   4. Komisija, įvertinusi tiekėjų kvalifikaciją ir pasiūlymus, visiems tiekėjams, kurių pasiūlymai nebuvo atmesti, raštu nurodys laiką, kada reikia atvykti į derybas.
   5. Derybų procedūrų metu Komisija tretiesiems asmenims neatskleidžia jokios iš tiekėjo gautos informacijos be jo sutikimo. Derybos vykdomos su kiekvienu tiekėju atskirai, derybos protokoluojamos. Derybų protokolą pasirašo Komisijos pirmininkas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie tiekėjo neatvykimą, ir jį pasirašo visi komisijos nariai.
   6. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.
   7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio tiekėjo pasiūlymas.
5. **SPRENDIMAS DĖL LAIMĖTOJO NUSTATYMO**
   1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi kainos didėjimotvarka. Jeigu kelių pateiktų pasiūlymų kainos yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas įregistruotas anksčiausiai.
   2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
   3. Mažiausią kainą pasiūlęstiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.
   4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties, arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.
6. **PIRKIMO SUTARTIES SĄLYGOS**
   1. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis Taisyklėmis ir Civiliniu kodeksu.
   2. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos, taip pat pirkėjo pirkimo pradžioje nustatytos esminės pirkimo sąlygos, išskyrus šių sąlygų 8 punkte nustatyti atvejai (jei taikoma).
   3. Atsiskaitymo sąlygos už paslaugas:
      1. Už perkamas paslaugas pirkėjas vykdo tarpinius atsiskaitymus ne vėliau kaip per 40 (keturiasdešimt) kalendorinių dienų nuo sąskaitos-faktūros (-ų) už suteiktas paslaugas gavimo iš tiekėjo dienos. Tarpiniai mokėjimai negali sudaryti daugiau kaip 75 proc. pirkimo sutarties vertės.
      2. Galutinis mokėjimas pagal sutartį (ne mažiau kaip 25 proc. pirkimo sutarties vertės) mokamas ne vėliau kaip per 40 (keturiasdešimt) kalendorinių dienų nuo tiekėjo sąskaitos-faktūros už suteiktas paslaugas pateikimo ir priėmimo-perdavimo akto pasirašymo dienos.
   4. Už pirkimo sutartyje prisiimtų įsipareigojimų nevykdymą laiku Pardavėjas moka 0,02 % delspinigius nuo nepristatytos įrangos kainos už kiekvieną uždelstą dieną, o Pirkėjas už pirkimo sutarties sąlygų nesilaikymą moka 0,02 % nuo neapmokėtos sumos už paslaugas už kiekviena uždelstą dieną.
   5. Vykdant pirkimo sutartį, esminės pirkimo sutarties sąlygos keičiamos nebus, jeigu:
      1. jos pakeičiamos numatant naujas sąlygas, kurios, jeigu būtų nustatytos pirkimo dokumentuose, būtų suteikusios galimybę dalyvauti pirkimo procedūrose kitiems, nei dalyvavo, tiekėjams;
      2. jos pakeičiamos numatant naujas sąlygas, dėl kurių, jeigu jos būtų nustatytos pirkimo dokumentuose, laimėjusiu pasiūlymu galėtų būti pripažintas kito, nei pasirinktas, tiekėjo pasiūlymas;
      3. pirkimo objektas yra pakeičiamas taip, kad į keičiamą pirkimo sutartį įtraukiamos naujos (papildomos) prekės, paslaugos ar darbai;
      4. ekonominė sutarties pusiausvyra pasikeičia asmens, su kuriuo sudaryta sutartis, naudai taip, kaip nebuvo nustatyta pirminės sutarties sąlygose.
   6. Pirkimo sutartis ar preliminarioji sutartis jos galiojimo laikotarpiu taip pat gali būti keičiama, kai pakeitimu iš esmės nepakeičiamas pirkimo sutarties pobūdis ir bendra atskirų pakeitimų pagal šį punktą vertė neviršija 10 procentų pradinės pirkimo sutarties vertės prekių pirkimo atveju.
   7. Pirkimo sutarties projektas pateikiamas Priede Nr. 4.
   8. Sutartis sudaroma pagal Konkurso sąlygų 4 priede pateiktą sutarties formą ir nepažeidžiant kitų Konkurso sąlygose numatytų punktų. Sutarties pagrindinės sąlygos yra privalomos Tiekėjams ir sudarant sutartį su laimėtoju nebus keičiamos.
7. **Baigiamosios nuostatos**
   1. Tiekėjams pasiūlymų rengimo ir dalyvavimo konkurse išlaidos neatlyginamos.
   2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams.
   3. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis, bei jo pasiūlytą kainą.
   4. Informacija, pateikta pasiūlymuose, išskyrus nurodytą konkurso sąlygų 11.3 p., tiekėjams ir tretiesiems asmenims, išskyrus asmenis, administruojančius ir audituojančius ES fondų lėšų naudojimą, neskelbiami.
8. **Priedai**
   1. . Techninė specifikacija;
   2. . Pasiūlymo forma;
   3. . Minimalių kvalifikacijos reikalavimų atitikties deklaracija;
   4. . Paslaugų pirkimo sutarties projektas.

Konkurso sąlygų priedas Nr. 1

**TECHNINĖ SPECIFIKACIJA**

**Verslo valdymo sistemos ir turizmo skaitmenizavimo paslaugos**

Sėkmingam projekto „UAB Frogdom konkurencingų kultūros produktų diegimas“, projekto kodas Nr. 13.1.1-LVPA-K-310-01-0193 įgyvendinimui planuojame įsigyti verslo valdymo sistemos ir turizmo skaitmenizavimo paslaugas. Siekiamas tikslas – sukurti verslo valdymo platformą bei skaitmenizuoti Lietuvos pajūrio apgyvendinimą *B2B* bei *B2C* sektoriui, o taip pat prie kiekvienos dalies priskirti gidų veiklą.

Darbai:

1. **Agentūros agentų/gido modulis**:

* Agentūrų agentų sąrašas (kūrimas, trynimas, keitimas);
* Agentūros agento sukūrimas vykdomas pagal laukus: agento vardas pavardė, vartotojo vardas, slaptažodis, pareigos, asmens kodas, el. paštas, priskiriamas agentūros filialui.

1. **Sistemos API sukūrimas**:

* Duomenų atidavimas trečiosioms šalims (konsolidatoriams) viešbučių bei paslaugų pardavimams;
* Duomenų panaudojimo tikslas – mažo biudžeto viešbučių kainų publikacija ir užsakymai;
* Galimybė publikuoti savo kainas ir produktus tripadvisor.com (viator) platformoje.

1. **Konferencijų/parodų salės bei restoranų modulis**:

* *B2B* dalis skirta viešbučio ar viešbutyje esančių atskirų konferencijų/parodų salių ar restoranų staliukų rezervacijai bei bilietų pirkimui ir suvedimui, kainų matrica, užimtumo kalendorius.
* Galimybė keisti savo įmonės duomenis, rekvizitus, matyti sąskaitas-faktūras, valdyti užsakymus, komentarus, atsiliepimus.

1. **Klientų CRM**:

* Kiekvieno atskiro vartotojo detali analizė apie klientus, užsakymų statistikos, turistų elgsena ir atskiras robotas, analizuojantis ir automatiškai siūlantis ateinančio sezono pasiūlymus jau keliavusiems el. laiškais.

1. **Turinio sukūrimas**:

* Skaitmenizuojant viešbučius, motelius, apgyvendinimo/svečių namus, parodas, ekskursijas, kokybiško turinio sukūrimas: foto medžiaga, video medžiaga (neprivalomai), tekstai, vertimai į DE/FR/PL ir (ar) NO/SE/DK kalbas (ne mažiau nei 35 turinio vnt., pvz., viešbučių).

1. **Sukurti kodo repozitorijos prieigą**.

Paslaugos turi būti suteiktos pilna apimtimi iki 2023 m. gegužės 31 d.

Dokumentacija

Vykdytojas Užsakovui pateikia darbo ataskaitą.

Konkurso sąlygų priedas Nr. 2

**(Pasiūlymo formos pavyzdys)**

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

**UAB Frogdom**

**PASIŪLYMAS**

**DĖL** **Verslo valdymo sistemos ir turizmo skaitmenizavimo**

**PASLAUGŲ pirkimo**

\_\_\_\_\_\_\_\_\_\_\_

(Data)

\_\_\_\_\_\_\_\_\_\_\_\_\_

(Sudarymo vieta)

|  |  |
| --- | --- |
| Tiekėjo pavadinimas /Jeigu dalyvauja ūkio subjektų grupė, surašomi visi dalyvių pavadinimai/ |  |
| Tiekėjo adresas /Jeigu dalyvauja ūkio subjektų grupė, surašomi visi dalyvių adresai/ |  |
| Įmonės kodas |  |
| PVM mokėtojo kodas |  |
| Asmens, pateikusio pasiūlymą vardas, pavardė, pareigos |  |
| Telefono numeris |  |
| El. pašto adresas |  |

1. Šiuo pasiūlymu pažymime, kad sutinkame su visomis pirkimo sąlygomis, nustatytomis:
   1. Šiuose pirkimo dokumentuose;
   2. kituose pirkimo dokumentuose (jų paaiškinimuose, papildymuose (jei tokių bus)).
2. Pasirašydamas pateiktą pasiūlymą patvirtinu, kad dokumentų kopijos yra tikros.
3. Pasiūlymas galioja iki termino, nustatyto pirkimo dokumentuose.
4. Patvirtinu, kad pasiūlyme pateikta informacija yra teisinga, siūlomos paslaugos visiškai atitinka pirkimo dokumentuose nustatytus reikalavimus, įskaitant atitiktį Techninėje specifikacijoje (pirkimo dokumentų 1 priedas) nustatytiems reikalavimams ir apima viską, ko reikia tinkamam pirkimo sutarties įvykdymui.
5. Verslo valdymo sistemos ir turizmo skaitmenizavimo paslaugas siūlome už šias kainas:

|  |  |  |  |
| --- | --- | --- | --- |
| ***Paslaugų pavadinimas*** | ***Kiekis (val.)*** | ***Vnt. kaina, Eur (be PVM)*** | ***Bendra kaina, Eur (be PVM)*** |
| *1* | *2* | *3* | *(2x3)=4* |
| Agentūros agentų/gido modulis |  |  |  |
| Sistemos API sukūrimas |  |  |  |
| Konferencijų/parodų salės bei restoranų modulis |  |  |  |
| Klientų CRM |  |  |  |
| Turinio sukūrimas |  |  |  |
| ***Suma IŠ VISO, Eur (be PVM)*** | | |  |
| ***\_\_\_\_\_\_\_% PVM*** | | |  |
| ***Suma IŠ VISO, Eur (su PVM)*** | | |  |

1. Bendra pasiūlymo kaina \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įrašyti sumą skaičiais ir žodžiais).

1. Tuo atveju, kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais.
2. Tais atvejais, kai pagal galiojančius teisės aktus tiekėjui nereikia mokėti PVM, jis atitinkamų skilčių nepildo ir nurodo priežastis, dėl kurių PVM nemoka:\_\_\_\_\_\_\_\_\_\_\_\_\_\_\_\_\_\_ .
3. Vykdant Sutartį pasitelksime šiuos subteikėjus:

|  |  |
| --- | --- |
| ***Subteikėjo (-ų) pavadinimas (-ai)*** |  |
| ***Subteikėjo (-ų) adresas (-ai)*** |  |
| ***Įsipareigojimų dalis (konkrečios funkcijos), kuriai ketinama pasitelkti subtiekėją (-us)*** |  |

*Pildyti tuomet, jei Sutarties vykdymui bus pasitelkti subteikėjai.*

*Jeigu paslaugų teikėjas nurodo subteikėjus, tuomet privalo pateikti kiekvieno jų pasirašytos laisvos formos deklaracijos ar kito dokumento, patvirtinančio sutikimą dalyvauti šiame pirkime, skaitmeninę kopiją.*

1. Šiame pasiūlyme yra pateikta ir konfidenciali informacija:

|  |  |
| --- | --- |
| ***Eil.Nr.*** | ***Pateikto dokumentų pavadinimas*** |
|  |  |
|  |  |

*Pildyti tuomet, jei bus pateikta konfidenciali informacija. Tiekėjas negali nurodyti, kad konfidenciali yra pasiūlymo kaina arba kad visas pasiūlymas yra konfidencialus.*

1. Kartu su pasiūlymu pateikiami šie dokumentai:

|  |  |
| --- | --- |
| ***Eil.***  ***Nr.*** | ***Pateikto dokumentų pavadinimas*** |
|  |  |
|  |  |

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| (Tiekėjo arba jo įgalioto asmens pareigų pavadinimas) |  | (Parašas) |  | (Vardas ir pavardė) |  |

**Pastaba.** Pildydamas šią formą tiekėjas turi pateikti visą prašomą informaciją. Tiekėjui išbraukus formoje esančias nuostatas, jo pasiūlymas bus atmestas, išskyrus 9 ir 10 punktą. 9 ir 10 punkto tiekėjas gali nepildyti arba juos išbraukti. Jei tiekėjas 9 ir 10 punkto neužpildo arba juos išbraukia, laikoma, kad jis sutarčiai vykdyti subtiekėjų nepasitelks/pasiūlyme konfidencialios informacijos nėra.

Konkurso sąlygų priedas Nr. 3

**SUPPLIER‘S DECLARATION / TIEKĖJO DEKLARACIJA**

|  |
| --- |
| 2022- - . |
| *Date / Data* |
|  |
| *Location / Vieta* |

|  |  |  |  |  |  |  |
| --- | --- | --- | --- | --- | --- | --- |
| I \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, representative of  (position, name and surname of the representative of supplier)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, hereby declare that:  (name of the supplier)   1. The Supplier has not gone bankrupt, is not under liquidation, has not come to an arrangement with its creditors, has not suspended or restricted its operations, and its situation is not the same or similar under the laws of the country of its registration. No bankruptcy proceedings, either judicial or out-of-court, have been instituted against the Supplier, no forced liquidation or arrangement with creditors is being sought, or its situation is not the same or similar under the laws of the country of its registration. | | | | Aš \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, patvirtinu, kad  (tiekėjo atstovo pareigos, vardas, pavardė)  mano atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_:  (tiekėjo pavadinimas)   1. nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus. | | |
|  |  |  | |  |  | |
| *Title/position of the Head of the Supplier or authorised person/*  *Tiekėjo vadovo arba jo įgalioto asmens pareigos* |  | *Signature/*  *Parašas* | |  | *Name and surname/*  *Vardas ir pavardė* | |

|  |
| --- |
| Konkurso sąlygų priedas Nr. 4 |

**VERSLO VALDYMO SISTEMOS IR TURIZMO SKAITMENIZAVIMO PASLAUGŲ PIRKIMO SUTARTIS**

2023 m. kovo d. Nr. X

Vilnius

UAB Frogdom, juridinio asmens kodas 303055001, Gedimino pr. 45-4, LT-01109 Vilnius, atstovaujama direktoriaus Artūro Kuzmenkos, veikiančio(-s) pagal įstatus, toliau vadinamas Paslaugų gavėju, iš vienos pusės,

ir

Įmonė, įmonės kodas X, adresas, atstovaujama direktoriaus , veikiančio(-s) pagal įstatus, toliau vadinama(-s) Paslaugų teikėju, iš kitos pusės, kartu Paslaugų gavėjas ir Paslaugų teikėjas Sutartyje vadinami Šalimis, o kiekvienas atskirai – Šalimi, sudarė šią ***Verslo valdymo sistemos ir turizmo skaitmenizavimo paslaugų*** pirkimo sutartį (toliau – Sutartis):

1. **SUTARTIES DALYKAS**
   1. Šia Sutartimi Paslaugų teikėjas įsipareigoja suteikti Sutartyje nustatytomis sąlygomis ir tvarka **Verslo valdymo sistemos ir turizmo skaitmenizavimo paslaugas** (toliau – Paslaugos) Paslaugų gavėjui, o Paslaugų gavėjas įsipareigoja šioje Sutartyje aptartomis sąlygomis ir tvarka priimti tinkamai suteiktas Paslaugas ir sumokėti už jas Paslaugų teikėjui nustatytą kainą.
   2. Sutartis sudaryta įgyvendinant projektą „UAB Frogdom konkurencingų kultūros produktų diegimas“, projekto kodas Nr. 13.1.1-LVPA-K-310-01-0193 (toliau – Projektas). Paslaugos turi būti pradėtos teikti ne vėliau kaip per 14 kalendorinių dienų nuo Sutarties pasirašymo dienos.
2. **SUTARTIES ŠALIŲ TEISĖS IR PAREIGOS**
   1. **Paslaugų teikėjo pareigos:** 
      1. sąžiningai vykdyti Sutartį;
      2. kokybiškai ir tinkamai Paslaugų gavėjui teikti Paslaugas, kurios atitiktų Techninės specifikacijos reikalavimus, nurodytus šios Sutarties 1 priede;
      3. suteikti Paslaugas savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius ir žinias;
      4. teikti Paslaugų gavėjui visą jo prašomą informaciją apie Paslaugų teikimą ir sudaryti sąlygas Paslaugų gavėjui tikrinti, ar tinkamai teikiamos Paslaugos pagal Sutartį;
      5. glaudžiai bendradarbiauti su Paslaugų gavėju, vadovautis jo teikiamomis pastabomis, atsižvelgti į pagrįstai keliamus kokybės ir kitus reikalavimus;
      6. užtikrinti, kad Sutarties sudarymo momentu ir visą jos galiojimo laikotarpį Paslaugų teikėjo darbuotojai turėtų reikiamą kvalifikaciją ir patirtį, reikalingas norint teikti Paslaugas;
      7. nedelsdamas raštu informuoti Paslaugų gavėją apie bet kurias aplinkybes, kurios trukdo ar gali sutrukdyti Paslaugų teikėjui užbaigti Paslaugų teikimą nustatytais terminais;
      8. užtikrinti iš Paslaugų gavėjo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;
      9. nenaudoti Paslaugų gavėjo paslaugų ženklų ar pavadinimo jokioje reklamoje, leidiniuose ar kitur be išankstinio raštiško Paslaugų gavėjo sutikimo;
      10. Paslaugų gavėjui raštu paprašius, grąžinti visus iš Paslaugų gavėjo gautus Sutarčiai vykdyti reikalingus dokumentus;
      11. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.
   2. Paslaugų teikėjas atsako už visas pagal Sutartį teikiamas Paslaugas, kurioms teikti papildomai bus pasitelkiami tretieji asmenys.
   3. Paslaugų teikėjas atsako už nuostolius, Paslaugų gavėjo patirtus dėl Paslaugų teikėjo veiksmų ar veiksmų nesiėmimo pagal Sutartį.
   4. Paslaugų teikėjas turi teisę laisvai pasirinkti Sutarties įvykdymo būdus ir priemones, kiek tai neprieštarauja Sutarties esmei ir Paslaugų gavėjo nurodymams.
   5. Paslaugų teikėjas turi ir kitas Sutartyje bei galiojančiuose Lietuvos Respublikos teisės aktuose numatytas teises.
   6. **Paslaugų gavėjo pareigos:** 
      1. sąžiningai ir tinkamai vykdyti Sutartį;
      2. priimti tinkamai suteiktas Paslaugas, pasirašant Paslaugų perdavimo–priėmimo aktą arba raštu informuoti Paslaugų teikėją apie atsisakymą priimti Paslaugas, nurodant suteiktų Paslaugų trūkumus;
      3. sumokėti Sutartyje nustatytais terminais ir tvarka Paslaugų teikėjui už kokybiškai suteiktas, Sutarties reikalavimus atitinkančias, Paslaugas;
      4. suteikti Paslaugų teikėjui visą reikalingą informaciją, reikalingą tam, kad Paslaugų teikėjas galėtų tinkamai suteikti sutartas Paslaugas bei užtikrinti, kad visa suteikta informacija yra teisinga, tiksli ir išsami;
      5. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.
   7. Paslaugų gavėjas turi teisę pareikalauti, kad Paslaugų teikėjas pateiktų Paslaugų gavėjui visą jo prašomą informaciją apie Paslaugų teikimą žodžiu arba raštu.
   8. Paslaugų gavėjas turi teisę nuolat kontroliuoti Paslaugų teikimo tinkamumą, o nustatęs Paslaugų teikimo trūkumų ar Paslaugų teikėjui nevykdant Sutarties, pasirinkti vieną iš Sutartyje numatytų teisių gynimo būdų.
   9. Paslaugų gavėjas turi ir kitas Sutartyje bei galiojančiuose Lietuvos Respublikos teisės aktuose numatytas teises.
3. **SUTARTIES KAINA IR ATSISKAITYMO TVARKA**
   1. Bendra Sutarties kaina yra – Eur be PVM (eurai, 00 ct).
   2. Paslaugų sudėtinės dalys yra šios:

|  |  |  |  |
| --- | --- | --- | --- |
| ***Paslaugų pavadinimas*** | ***Kiekis (val.)*** | ***Vnt. kaina, Eur (be PVM)*** | ***Bendra kaina, Eur (be PVM)*** |
| *1* | *2* | *3* | *(2x3)=4* |
| Agentūros agentų/gido modulis |  |  |  |
| Sistemos API sukūrimas |  |  |  |
| Konferencijų/parodų salės bei restoranų modulis |  |  |  |
| Klientų CRM |  |  |  |
| Turinio sukūrimas |  |  |  |
| ***Suma IŠ VISO, Eur (be PVM)*** | | |  |
| ***PVM suma, Eur*** |  | | ***00.00*** |
| ***Suma iš VISO, Eur (su PVM)*** |  | | ***00.00*** |

* 1. Sutartyje numatytas kainos apskaičiavimo būdas – fiksuotas įkainis.
  2. Į Paslaugų kainą įskaityti visi Paslaugų teikėjo mokami mokesčiai ir rinkliavos bei kitos išlaidos, susijusios su tinkamu Sutarties vykdymu, įskaitant, bet neapsiribojant, visos su dokumentų, kurių reikalauja Paslaugų gavėjas, rengimu ir pateikimu susijusios išlaidos, aprūpinimo įrankių, reikalingų Paslaugoms atlikti, išlaidos.
  3. Sutarties galiojimo laikotarpiu Paslaugų įkainiai yra pastovūs ir negali būti keičiami. Paslaugų įkainiai dėl bendro kainų lygio kitimo ar mokesčių pasikeitimo perskaičiuojami nebus.

3.6. **Už perkamas Paslaugas Paslaugų gavėjas vykdo tarpinius atsiskaitymus ne vėliau kaip per 40 (keturiasdešimt) kalendorinių dienų nuo sąskaitos-faktūros (-ų) už suteiktas paslaugas gavimo iš Paslaugų teikėjo dienos. Tarpiniai mokėjimai negali sudaryti daugiau kaip 75 proc. Sutarties vertės.**

3.7. **Galutinis mokėjimas pagal Sutartį (ne mažiau kaip 25 proc. Sutarties vertės) mokamas ne vėliau kaip per 40 (keturiasdešimt) kalendorinių dienų nuo tiekėjo sąskaitos-faktūros už suteiktas paslaugas pateikimo ir priėmimo-perdavimo akto pasirašymo dienos.**

3.7. Paslaugų gavėjas už suteiktas Paslaugas su Paslaugų teikėju atsiskaito mokėjimo pavedimu eurais į Paslaugų teikėjo Sutarties rekvizituose nurodytą banko sąskaitą. Apmokėjimas laikomas įvykdytu, kai pinigai patenka į Paslaugų teikėjo šioje Sutartyje nurodytą sąskaitą.

1. **ŠALIŲ ATSAKOMYBĖ**
   1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
   2. Sutarties įvykdymas užtikrinamas Lietuvos Respublikos civiliniame kodekse numatytu prievolių įvykdymo užtikrinimo būdu – netesybomis. Jeigu Paslaugų teikėjas nesuteiks, netinkamai suteiks Paslaugų arba kitaip nevykdys Sutartyje nustatytų įsipareigojimų, turės sumokėti 5 proc. dydžio baudą nuo Sutarties 3.1 punkte nurodytos kainos. Baudos sumokėjimas neturi būti siejamas su visišku Paslaugų gavėjo patirtų nuostolių atlyginimu ir neatleidžia Paslaugų teikėjo nuo pareigos juos visiškai atlyginti.
   3. Neatlikus apmokėjimo nustatytais terminais, Paslaugų teikėjo pareikalavimu, Paslaugų gavėjas privalo Paslaugų teikėjui sumokėti 0,02 % dydžio delspinigių už kiekvieną uždelstą kalendorinę dieną nuo vėluojamos sumokėti sumos. Delspinigiai skaičiuojami nuo mokėjimo termino pasibaigimo dienos (ši diena neįskaitoma) iki dienos, kurią lėšos nurašomos nuo Paslaugų gavėjo sąskaitos.
   4. Jei Paslaugų teikėjas dėl savo kaltės neatlieka Paslaugų nustatytu terminu, Paslaugų gavėjas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,02 % dydžio delspinigius nuo Paslaugų kainos už kiekvieną termino praleidimo dieną.
   5. Šalys neatsako už tai, kad laiku nevykdomi sutartiniai įsipareigojimai, ir už šį laiką nemokamos baudos bei delspinigiai, jei Šalys negali vykdyti Sutarties dėl nenugalimos jėgos (*force majeure*) aplinkybių.
2. **ŠALIŲ PAREIŠKIMAI IR GARANTIJOS**
   1. Kiekviena iš Šalių pareiškia ir garantuoja kitai Šaliai, kad:
      1. Šalis yra tinkamai įsteigta ir teisėtai veikia pagal Lietuvos Respublikos įstatymus;
      2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Paslaugoms teikti;
      3. sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;
      4. ši Sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas.
3. **TAIKOMA TEISĖ IR GINČŲ SPRENDIMO TVARKA**
   1. Šalys susitaria, kad Sutarties nereglamentuoti klausimai sprendžiami vadovaujantis Lietuvos Respublikos teise ir sutinka, kad Sutartis būtų reglamentuojama ir aiškinama pagal Lietuvos Respublikos įstatymus.
   2. Bet kokie ginčai, neaiškumai ar pretenzijos, kylantys iš šios Sutarties ar susiję su ja, jos pažeidimu, galiojimo termino pasibaigimu, nutraukimu ar negaliojimu, bus sprendžiami Šalių tarpusavio derybomis. Per 14 (keturiolika) dienų Šalims nepavykus išspręsti ginčų derybomis, jie bus sprendžiami vadovaujantis Lietuvos Respublikos įstatymų nustatyta tvarka pagal Paslaugų gavėjo buveinės vietą.
   3. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.
   4. Nepaisydamos to, kad ginčas yra nagrinėjamas teisme, Šalys ir toliau vykdo savo sutartinius įsipareigojimus, jeigu nesusitarta kitaip.
4. **NENUGALIMOS JĖGOS APLINKYBĖS (FORCE MAJEURE)**
   1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (*force majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (*force majeure*) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
   2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
   3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
   4. Jeigu nenugalimos jėgos aplinkybės ir jų padariniai tęsiasi ilgiau negu 1 (vieną) mėnesį, kiekviena Šalis turi teisę atsisakyti vykdyti savo įsipareigojimus ir nutraukti [Sutartį](http://172.30.16.50/Litlex/LL.DLL?Tekstas=1?Id=80710&Zd=sutar&BF=4#347z#347z).
5. **SUTARTIES GALIOJIMAS, PAŽEIDIMAS IR SUTARTIES NUTRAUKIMO TVARKA**
   1. Sutartis įsigalioja, kai Sutartį pasirašo įgalioti Paslaugų teikėjo ir Paslaugų gavėjo atstovai ir galioja iki visiško sutartinių įsipareigojimų įvykdymo. Paslaugos turi būti pilnai suteiktos ne vėliau kaip iki 2023 m. gegužės 31 d.
   2. Sutartis bet kada gali būti nutraukiama raštišku abiejų Šalių susitarimu.
   3. Vienašališkai prieš terminą Sutartis gali būti nutraukta šiais atvejais:
      1. Paslaugų gavėjas turi teisę dėl svarbių, nuo jo nepriklausančių priežasčių vienašališkai nutraukti Sutartį, informuodamas apie tai Paslaugų teikėją raštu ne vėliau kaip prieš 30 (trisdešimt) kalendorinių dienų iki Sutarties nutraukimo dienos;
      2. Paslaugų teikėjas turi teisę dėl svarbių, nuo jo nepriklausančių priežasčių vienašališkai nutraukti Sutartį, informuodamas apie tai Paslaugų gavėją raštu ne vėliau kaip prieš 30 (trisdešimt) kalendorinių dienų iki Sutarties nutraukimo dienos.
   4. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.
   5. Vienai Sutarties Šaliai pažeidus Sutartį, nukentėjusioji Šalis turi teisę:
      1. reikalauti kitos Šalies vykdyti sutartinius įsipareigojimus;
      2. reikalauti atlyginti nuostolius;
      3. reikalauti sumokėti Sutartyje nustatytus delspinigius;
      4. nutraukti Sutartį;
      5. taikyti kitus Lietuvos Respublikos teisės aktų nustatytus teisių gynimo būdus.
   6. Paslaugų gavėjas po Sutarties nutraukimo turi kiek galima greičiau patvirtinti atliktų Paslaugų vertę. Taip pat parengiama ataskaita apie Sutarties nutraukimo dieną esančią Paslaugų teikėjo skolą Paslaugų gavėjui ir Paslaugų gavėjo skolą Paslaugų teikėjui.
   7. Jei Sutartis nutraukiama Paslaugų gavėjo iniciatyva dėl Paslaugų teikėjo kaltės, Paslaugų gavėjo patirti tiesioginiai nuostoliai išieškomi išskaičiuojant juos iš Paslaugų teikėjui mokėtinų sumų.
   8. Sutartį nutraukus dėl Paslaugų teikėjo kaltės, be jam priklausančio atlyginimo už atliktas Paslaugas, Paslaugų teikėjas neturi teisės į kokių nors patirtų nuostolių kompensaciją.
   9. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
   10. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
6. **SUTARTIES PAKEITIMAI**
   1. Vykdant Sutartį, esminės Sutarties sąlygos keičiamos nebus, jeigu:
      * 1. jos pakeičiamos numatant naujas sąlygas, kurios, jeigu būtų nustatytos pirkimo dokumentuose, būtų suteikusios galimybę dalyvauti pirkimo procedūrose kitiems, nei dalyvavo, tiekėjams;
        2. jos pakeičiamos numatant naujas sąlygas, dėl kurių, jeigu jos būtų nustatytos pirkimo dokumentuose, laimėjusiu pasiūlymu galėtų būti pripažintas kito, nei pasirinktas, tiekėjo pasiūlymas;
        3. pirkimo objektas yra pakeičiamas taip, kad į keičiamą pirkimo sutartį įtraukiamos naujos (papildomos) prekės, paslaugos ar darbai;
        4. ekonominė sutarties pusiausvyra pasikeičia asmens, su kuriuo sudaryta sutartis, naudai taip, kaip nebuvo nustatyta pirminės sutarties sąlygose.
   2. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą, kita Šalis motyvuotai atsako ne vėliau kaip per 10 (dešimt) darbo dienų. Šalims nesutarus dėl Sutarties sąlygų keitimo, sprendimo teisę turi Paslaugų gavėjas. Šalims tarpusavyje susitarus dėl Sutarties sąlygų keitimo, šie keitimai įforminami susitarimu, kuris yra neatskiriama Sutarties dalis.
   3. Sutartis jos galiojimo laikotarpiu taip pat gali būti keičiama, kai pakeitimu iš esmės nepakeičiamas Sutarties pobūdis ir bendra atskirų pakeitimų pagal šį punktą vertė neviršija 10 procentų pradinės pirkimo sutarties vertės paslaugų pirkimo atveju.
7. **BAIGIAMOSIOS NUOSTATOS**
   1. Visi rezultatai ir su jais susijusios teisės, įgytos vykdant Sutartį, įskaitant autorines (išskyrus autorių asmenines neturtines) ir kitas intelektinės ar pramoninės nuosavybės teises, yra Paslaugų gavėjo nuosavybė. Jei suteikiant Paslaugas sukuriami rezultatai ar jų dalis yra autorių teisių objektai pagal Lietuvos Respublikos autorių teisių ir gretutinių teisių įstatymą, Paslaugų teikėjas kartu su visais rezultatais visam laikui perduoda Paslaugų gavėjui Lietuvos Respublikos autorių teisių ir gretutinių teisių įstatyme nurodytas išimtines autorių turtines teises į minėtus autorių teisių objektus Lietuvoje ir už jos ribų bei leidžia Paslaugų gavėjui naudoti minėtus autorių teisių objektus visais Lietuvos Respublikos autorių teisių ir gretutinių teisių įstatyme nurodytais būdais.
   2. Jei Sutartyje nenustatyta kitaip, Paslaugų teikėjas garantuoja nuostolių atlyginimą Paslaugų gavėjui dėl bet kokių reikalavimų, kylančių dėl autorių teisių, patentų, licencijų, brėžinių, modelių, Paslaugų (prekių) pavadinimų ar Paslaugų (prekių) ženklų naudojimo, kaip numatyta Sutartyje, išskyrus atvejus, kai toks pažeidimas atsiranda dėl Paslaugų gavėjo kaltės.
   3. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.
   4. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.
   5. Sutarties vykdymo metu Paslaugų teikėjas tinkamam sutarties įvykdymui pasitelks šiuos subtiekėjus/subteikėjus: **Nenumatoma** *(nurodomi subtiekėjai/subteikėjai pagal tiekėjo pasiūlyme pateiktą informaciją).* Pirkimo sutarties vykdymo metu, esant svarbioms nuo Paslaugų teikėjo valios nepriklausančioms aplinkybėms, t. y. kai subtiekėjai/subteikėjai netinkamai vykdo įsipareigojimus Paslaugų teikėjui, taip pat tuo atveju, kai subtiekėjai/subteikėjai nepajėgūs vykdyti įsipareigojimų Paslaugų teikėjui dėl nuo subtiekėjų/subteikėjų nepriklausančių aplinkybių (pvz. iškeltos bankroto bylos, pradėtos likvidavimo ar pertvarkymo procedūros ir panašios padėties arba kvalifikacijos, teisės verstis tam tikra veikla, sutarčiai vykdyti reikalingos technikos, kvalifikuoto personalo netekimo; subtiekėjo, kuris yra fizinis asmuo, darbingumo praradimo ir pan.), Paslaugų teikėjas gali pakeisti arba pasitelkti naujus subtiekėjus/subteikėjus. Apie tai jis turi informuoti Paslaugų gavėją, nurodydamas subtiekėjų/subteikėjų pakeitimo priežastis. Gavęs tokį pranešimą, Paslaugų gavėjas kartu su Paslaugų teikėju sudaro susitarimą dėl subtiekėjų/subteikėjų pakeitimo, pasirašomu abiejų pirkimo sutarties šalių. Šie dokumentai yra neatskiriama pirkimo sutarties dalis.
   6. Visi priedai yra neatskiriama šios Sutarties dalis. Šalys patvirtina tokius priedus:
      1. **1 priedas: *Verslo valdymo sistemos ir turizmo skaitmenizavimo paslaugų techninė specifikacija, 1 lapas****.*
      2. **2 priedas***:* ***Paslaugų teikėjo pasiūlymas, X lapai.***
      3. Laikoma, kad Sutarties priedai vienas kitą paaiškina. Kiekvienas paskesnis eilės priedas turi žemesnę juridinę galią nei prieš jį nurodytas dokumentas. Neaiškumo ar prieštaravimo atveju jais vadovaujamasi aukščiau nurodyta eilės tvarka.
   7. Visi pagal šią Sutartį teikiami oficialūs pranešimai ar informacija turi būti teikiami raštu, lietuvių kalba bei perduodami faksimiliniu ryšiu ir/ar paštu ir/ar el. paštu (patvirtinant gavimą). Pranešimo išsiuntimą faksu patvirtina siuntėjo fakso spausdinama ataskaita. Negavusi faksu siųsto pranešimo Šalis, privalo įrodyti, kad jos fakso aparatas nepriėmė pranešimo. Kontaktinių asmenų vardai, pavardės, susirašinėjimo adresai ir fakso numeriai yra nurodyti šioje Sutartyje. Šalys gali pakeisti minėtus susirašinėjimo adresus ir fakso numerius raštu apie tai pranešdamos kitai Šaliai. Šalis, nepranešusi apie savo susirašinėjimo adreso ir fakso numerio pasikeitimus ne vėliau kaip per 2 (dvi) darbo dienas nuo tokių pasikeitimų atsiradimo dienos, netenka teisės remtis informacijos (pranešimų iš kitos Šalies) negavimo faktu.

|  |  |  |
| --- | --- | --- |
|  | **Paslaugų gavėjas** | **Paslaugų teikėjas** |
| Vardas, pavardė | Artūras Kuzmenka |  |
| Adresas | Gedimino pr. 45-4, LT-01109 Vilnius |  |
| Telefonas | 8 614 11181 |  |
| El. paštas | arturas@frogdom.com |  |

* 1. Paslaugų teikėjui nepranešus apie savo banko sąskaitos rekvizitų, nurodytų šioje Sutartyje, pasikeitimą, Paslaugų gavėjui įsipareigojimas sumokėti už suteiktas Paslaugas laikomas įvykdytu tinkamai – Paslaugų gavėjui pervedus lėšas pagal šioje Sutartyje nurodytus Paslaugų teikėjo banko sąskaitos rekvizitus.
  2. Sutartis yra Sutarties Šalių perskaityta, jų suprasta ir jos autentiškumas patvirtintas kiekvienos Šalies tinkamus įgaliojimus turinčių asmenų parašais.
  3. Sutartis yra sudaryta lietuvių kalba, dviem egzemplioriais, turinčiais vienodą juridinę galią, po vieną – kiekvienai iš Šalių.

1. **ŠALIŲ REKVIZITAI IR PARAŠAI**

**Paslaugų gavėjo rekvizitai: Paslaugų teikėjo rekvizitai:**

|  |  |  |
| --- | --- | --- |
| |  |  | | --- | --- | | **UAB Frogdom**  Įmonės kodas 303055001  Gedimino pr. 45-4, LT-01109 Vilnius  Tel. nr. 8 614 11181  El. p. [arturas@frogdom.com](mailto:arturas@frogdom.com)  Direktorius Artūras Kuzmenka  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Parašas, A.V. | **Įmonė**  Įmonės kodas  Adresas  Tel. nr.  El. p.  A/s LT  Banko kodas:  Direktorius  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Parašas, A.V. | |

**Sutarties priedas Nr. 1**

**TECHNINĖ SPECIFIKACIJA**

**Verslo valdymo sistemos ir turizmo skaitmenizavimo paslaugos**

Sėkmingam projekto „UAB Frogdom konkurencingų kultūros produktų diegimas“, projekto kodas Nr. 13.1.1-LVPA-K-310-01-0193 įgyvendinimui planuojame įsigyti verslo valdymo sistemos ir turizmo skaitmenizavimo paslaugas. Siekiamas tikslas – sukurti verslo valdymo platformą bei skaitmenizuoti Lietuvos pajūrio apgyvendinimą *B2B* bei *B2C* sektoriui, o taip pat prie kiekvienos dalies priskirti gidų veiklą.

Darbai:

1. **Agentūros agentų/gido modulis**:

* Agentūrų agentų sąrašas (kūrimas, trynimas, keitimas);
* Agentūros agento sukūrimas vykdomas pagal laukus: agento vardas pavardė, vartotojo vardas, slaptažodis, pareigos, asmens kodas, el. paštas, priskiriamas agentūros filialui.

1. **Sistemos API sukūrimas**:

* Duomenų atidavimas trečiosioms šalims (konsolidatoriams) viešbučių bei paslaugų pardavimams;
* Duomenų panaudojimo tikslas – mažo biudžeto viešbučių kainų publikacija ir užsakymai;
* Galimybė publikuoti savo kainas ir produktus tripadvisor.com (viator) platformoje.

1. **Konferencijų/parodų salės bei restoranų modulis**:

* *B2B* dalis skirta viešbučio ar viešbutyje esančių atskirų konferencijų/parodų salių ar restoranų staliukų rezervacijai bei bilietų pirkimui ir suvedimui, kainų matrica, užimtumo kalendorius.
* Galimybė keisti savo įmonės duomenis, rekvizitus, matyti sąskaitas-faktūras, valdyti užsakymus, komentarus, atsiliepimus.

1. **Klientų CRM**:

* Kiekvieno atskiro vartotojo detali analizė apie klientus, užsakymų statistikos, turistų elgsena ir atskiras robotas, analizuojantis ir automatiškai siūlantis ateinančio sezono pasiūlymus jau keliavusiems el. laiškais.

1. **Turinio sukūrimas**:

* Skaitmenizuojant viešbučius, motelius, apgyvendinimo/svečių namus, parodas, ekskursijas, kokybiško turinio sukūrimas: foto medžiaga, video medžiaga (neprivalomai), tekstai, vertimai į DE/FR/PL ir (ar) NO/SE/DK kalbas (ne mažiau nei 35 turinio vnt., pvz., viešbučių).

1. **Sukurti kodo repozitorijos prieigą**.

Paslaugos turi būti suteiktos pilna apimtimi iki 2023 m. gegužės 31 d.

Dokumentacija

Vykdytojas Užsakovui pateikia darbo ataskaitą.

\_\_\_\_\_\_\_\_\_\_\_\_\_\_\_\_\_